Het jy gehoor? / Have you heard? - Mei2015
Steve Hofmeyr en Neil Somers tree op 30 Mei by die CVO Skool Pretoria op. Die hekke open reeds om 2 nm en die voorsangers begin om 4 nm. Koelhouers en piekniekmandjies toegelaat teen R100. Verversings is beskikbaar. Mense moet hulle eie stoele bring, en vure word voorsien. Die skool is op die hoek van Lynnwoodweg-verlenging en Arthurstraat (Valley) in Zwavelpoort. Kaartjies is by Computicket beskikbaar. Vir navrae, skakel die skool by 083-636-6070 of 083-633-9370.
Rayton Apteek hou ‘n baba- en peuter-kompetisie. Foto’s word tot 27 Mei by die apteek geneem en die prysuitdeling en pretdag is op Saterdag 30 Mei van 9 vm tot 12 uur. Daar is baie pryse om te wen in die volgende afdelings: 0 tot ses maande; ses tot 12 maande; een tot drie jaar; drie tot vyf jaar; en ouma/oupa en kleinkind. Skakel 012-734-4800.
Soms is die verbindings 's' in Afrikaans oorbodig en soms kan dit ook erg verwarrend wees, soos 'n onlangse oproep van 'n Bronnie-leser van getuig: "Ek sien," sê die leser, "hulle adverteer 'n wildsplaas hier in Die Bronberger." Nou wil hy net sê, sê die leser, dat hy wel belanggestel het in die geadverteerde plaas, maar toe hy sien wie die bure is, het hy dadelik belangstelling verloor. Want, sê die leser, wie wil dan nou 'n wildplaas hê met twee ‘wildstelers’ wat op die grensplase neffens jou boer?
Radio Pretoria het geskiedenis gemaak deur te wen in altwee kategorieë van die MTN Radiotoekennings, waarin luisteraars die wenners aankondig. Die radiostasie is op 18 April aangewys as die wenner in die kategorie ‘My Stasie: Mees Lojale Luisteraars’. In die tweede kategorie ‘My Stasie: Meeste Stemme’ het Radio Pretoria ook gewen. Volgens die organiseerders van die MTN Radiotoekennings, het Radio Pretoria meer as 31 000 stemme gekry, wat 12 000 meer was as sy naaste teenstander. Die stasie saai uit in Pretoria en die Onafhanklike Uitsaai-owerheid van Suid-Afrika het op 29 April gemeenskapsuitsaailisensies toegeken aan Radio Pretoria se agt geaffilieerde stasies in Limpopo, Noordwes, Mpumalanga, Noord-Natal en die Noordoos-Vrystaat.
Amanda Strydom voer op 29 Mei om 8 nm ‘Die Hele Boksemdaais’ op by Atterbury Teater. Die vertoning is ‘n samevoeging van haar werk oor die afgelope 36 jaar. Coenraad Rall gaan haar op klavier begelei. Kaartjies vir Ry A-K is R160 en vir ry M-Q en die galery, R140. Skakel 012-471-1700.
Die beste vleismarkte landswyd is op 22 April in Johannesburg aangewys. Hendrik
Steenkamp van Boma Vleismark in Moreletapark het weereens die Cleaver-toekenning: goud, in ontvangs geneem.
Die Bronberger se kaartjie-wenners na die Fijnwyn Kos- en Wynfees op 1 en 2 Mei was: Ingrid Nel van Tierpoort; Franso van Zyl van Bashewa; Anandie Byleveld van Cullinan; en Barbara Correen Bennet van Bashewa.
KragDag en die Solidariteit-beweging het aangekondig dat hulle hande vat om ’n slag te slaan teen elektrisiteitkwesbaarheid. As jy wil sien hoe, maak solank gereed vir die jaarlikse Kragdag Ekspo en seminaar wat op 26 en 27 Junie by Diamantvallei aangebied word. Die Ekspo se hektoegangsfooi is R50 per persoon, maar diegene wat vooraf registreer kan gratis toegang bekom. Besoek http://kragdag.com.
Onthou jy die Kalfiewals? Oom Fred Colling, van Radio Kansel-faam, en sy klawerbord wil senior burgers graag terugvoer na toeka se lekkerkry dae. Bel hom by 082-472-4883 of 012-991-3127.
Ian Roberts met sy Radio Kalahari Orkes is op 5 Junie by Atterbury Teater. Hulle vertoning, ‘n mengelmoes van Rock & Roll, Ghoema, Latyns, Jazz en Afrikana, begin om 8 nm. Die orkes bestaan uit ’n trekklavier, viool, penniefluitjies, kitare, bas, tromme, mondfluitjies en soms ook ‘n sitar. Kaartjies vir ry A-K is R160 en vir ry M-Q en die galery, R140. Skakel 012-471-1700.
You can take part in an Oprah-style, talk show studio audience recording for women. ‘Heartbeat 2015’ will be recorded at the Choose Life Centre in Rubenstein Drive, Moreleta Park on 6 June at 9 am. It is the annual studio audience recording of the lifestyle talk show, ‘Real Women Real Life’. There are going to be interviews with inspirational women, music, entertainment and giveaways, including a trip to Mauritius. There will also be a charity fundraiser in aid of building an orphanage. The standard seating fee is R250, the VIP R350 and there is R50 discount for group booking. Call 083-591-7339.
Optredes by die Blou Hond sluit die volgende in:
27 Mei: Sanger-liedjieskrywer, André Swiegers.
28 Mei: Mel Botes se ‘Tribute to Dire Straits’.
17 Junie: Die trippel platinum skrywer en sanger Adam Tas vertolk sy album, ‘Want jy is Boer’.
19 Junie: Die Anders Orkes is ‘n Afrikaanse pop/country duo wat uit ‘n man en vrou span, Wynand en Lindi Delport, bestaan.
Alle optredes begin om 6 nm by Casa Toscana Lodge se Blou Hond in Darlingtongweg, Lynnwood Manor. Skakel 012-348-8820.